આ સરોવર શિયાળામાં ઠરી જતું નથી, પરંતુ બારાં ઠરી જતાં હોવાથી વહાણવટું સીમિત બની રહે છે, તેથી અહીં વહાણોની અવર-જવર મધ્ય એપ્રિલથી ડિસેમ્બર સુધી જ ચાલે છે. અહીંથી હોડીઓ મારફતે લોહઅયસ્ક, ટેકોનાઈટ, ઘઉં, લાકડાં, તાંબું તેમજ અન્ય ખનિજો બંદરો દ્વારા લઈ જવાય છે. આ સરોવરકાંઠે આવેલાં મુખ્ય બંદરોમાં મિનેસોટાનાં ડલથ, ટુ હાર્બર્સ, ટેકોનાઈટ-હાર્બર, સિલ્વર બૅ અને ગ્રાન્ડ મરેઈસ છે; વિસ્કોન્સિનનાં સુપીરિયર અને ઍશલૅન્ડ છે; મિશિગનનું માર્કવેટ છે તથા ઑન્ટેરિયોનું થન્ડર બૅ અને મિશિપિક્ટોન હાર્બર છે.